Eskoziako klanak

Eskoziako klanak herrialde horretako antzinako gizartea antolatzen zen modua izan zen. Munduko beste hainbat lekutan bezala, klanak arbaso amankomuna zuten kideek osatuta zeuden eta, buruzagi bat zutela, eskualde geografiko zehatzak kontrolatzen zituzten.

 Historia 

Klanen jatorria ezezaguna da. Erdi Aroko Senchus fer n-Alban eskoziar liburuak Dál Riatan hiru talde nagusiak kokatu zituenCeltica, 7. Liburukia (1966) – 9. (1971): Kintyren Cenél nGabráin; Islay eta Juran Cenél nÓengusa; eta Lornen Cenél Loairn izenekoak.

David I.a eta Malcolm IV.a erregeen agintaldien artean, hots, 1124 eta 1165 bitartean, leinu ugari etorri ziren Eskoziara Frantzia iparraldetik (normandar jatorrikoak, bereziki) eta Flandriatik, horietako batzuek Eskoziako goren mailara iristea lortuko zutelarik. Besteak beste (eta denak aipatu gabe): Bruce (Bruges), Stewart, Seton, Hamilton, Campbell (nahiz eta azken hauek zeltiar jatorrikoak zirela esaten zuten), Douglas (toponimoa gaelikoa bada ere, familia flandriarra zen), Montgomery, Balliol (Bailleul), Graham (Ingalaterrako Grantham hiritik, "Graham" ahoskatua Erdi Aroan), Lindsay, Cameron (Cambron/Cameroen), Comyn (Comines), Hay (La Haye) eta Sinclair (Saint Clair).ICKE, David: El mayor secreto. Barcelona: Obelisco, 2011. Batez ere 187-188. orriak, baina baita 228 eta 240 ere.«The rise of the Flemish families in Scotland», The Seton Family Website

Bestalde, Donald klanak zeltiar jatorria aldarrikatu zuen, MacAulay, Mackinnon edo Gregor leinuek berriz eskotoen erregeak. Azkenekoz, MacDonald eta MacDougall bezalako klanek XI. mendeko eskandinaviar jatorria zuen Hebridetako Uharteetako Jaunaren ondorengoak direla aldarrikatuko dute.

Lehendabiziko aipamen historikoak Eskoziako Independentzia Gerrekin batera agertu ziren eta Erdi Arotik elkarren kontra borrokatu zuten bertako eskualdeak kontrolatzeko.

Jakobitismo eta XVII. mendeko erlijio gerrek klanen arteko gatazkak aprobetxatu zituzten bere helburuak finkatzeko. Azkenekoz, 1745. urteko Bigarren Matxinada eta gero Ingalaterrako erregeak "Proskripzio Legea" ezarri eta kideei armak eramatea, arropa tradizionalak (kilt eta tartan) janztea eta baita musika (gaita) ere debekatu zizkien. Hurrengo Highland Clearances izeneko prozesuak behin betiko bukatu zituen klan tradizionalak.

Hala ere, erromantizismoak, batez ere Sir Walter Scotten eleberriei esker, klanen ohituretan interesa berpiztu zuen XIX. mendean. Egun klanak Eskoziako kulturaren osagarri nagusienetariko bat dira eta abertzaletasunak bultzatuta berriro bere ikurrak bihurtu dira ikusgai, nahiz eta gizarte antolakuntza bezala antzinako kontua izan.

 Ikurrak 

Klanen zerrenda Lord Lyon Gortean dago. Zerrenda honetan klan bakoitzaren tartan "ofiziala" agertzen bada ere, jatorrian ez zegoen klaneko tartanik. Ehule familia bakoitzak bere tartana ekoizten zuen eta, normalean, bere eskualdean baino ez zuten saltzen bere lana. Hala ere, posiblea zen klan barruan ehule familia bat baino gehiago izatea edo eskualdean klan bat baino gehiago egotea. Klan bakoitzaren tartanaren ideia 1815ean Londresko Highland Society elkarteak asmatutako hoax batetik dator, Vestiarium Scoticum izenekoa.

Era berean, klan buruzagi bakoitzak bazuen bere gandorra. Nahiz eta egun horrelakotzat hartu, berez ez ziren klaneko ikurrak, Eskozian eta Erresuma Batuan taldeek baino pertsona bakoitzak dituelako bere armarri propioa.

 Klan nagusiak 
 Anderson
 Boyd
 Brodie
 Bruce
 Cameron
 Campbell
 Chisholm
 Davidson (Mac Dhai)
 Donald
 Douglas
 Forbes
 Fraser
 Gordon
 Graham
 Grant
 Lamont
 Leslie
 MacAlister
 MacAdson
 MacDuff
 MacFarlane
 MacGregor
 MacInnes
 MacKay
 MacKenzie
 MacKinnon
 MacKintosh
 MacLean
 MacLeod
 MacNab
 MacNeil
 MacPherson
 MacRae
 Menzies
 Munro
 Murray
 Robertson
 Sinclair
 Stewart/Stuart
 Wallace
 Ramsay

 Erreferentziak 

 Bibliografia 

 Adam, Frank; Innes of Learney, Thomas (1970). "The Clans, Septs & Regiments of the Scottish Highlands" (8. ed.). Edinburgh: Johnston and Bacon.
 Campbell of Airds, Alastair (2000). "A History of Clan Campbell; Volume 1, From Origins To The Battle Of Flodden". Edinburgh: Edinburgh University Press. .
 Campbell of Airds, Alastair (2002). "A History of Clan Campbell: Volume 2: From Flodden to the Restoration". Edinburgh: Edinburgh University Press. .
 Ellis, Peter Beresford (1990). "MacBeth, High King of Scotland 1040 - 1057". Dundonald, Belfast: Blackstaff Press Ltd.. .
 Innes of Learney, Thomas (1971). "The Tartans of the Clans and Families of Scotland" (8. ed.). Edinburgh: Johnston and Bacon.
 Moncreiffe of that Ilk, Iain (1967). "The Highland Clans". Londres: Barrie & Rocklif.
 Way of Plean, George; Squire, Romilly (1995). "Clans and Tartans - Collins Pocket Reference". Glasgow: Harper Collins. .
 Way of Plean, George; Squire, Romilly (2000). "Clans & Tartans". Glasgow: HarperCollins. .

 Ikus, gainera 
 Klan
 Eskoziako historia
 Highland Clearances
 Irlanda gaelikoa

 Kanpo estekak 
 Eskoziako klanak kokatzen dituen mapa erraldoia ikusgai 
 Scotclans (Eskoziako klanei eta beren tartanei buruzko web orri bat) 
 Scotweb.Tartan mill (Eskoziako klanei eta beren tartanei buruzko beste web orri bat) 

Kategoria:Eskoziako klanak